OBRTNIČKA ŠKOLA ZA OSOBNE USLUGE

ZAGREB, Savska 23

KLASA: 602-01/17-01/52

URBROJ: 251-302-01-17-1

Zagreb, 13. lipnja 2017.

**PREDSJEDNIKU/ICI**

**GRADSKE SKUPŠTINE GRADA ZAGREBA**

**putem**

**GRADSKOG UREDA ZA OBRAZOVANJE,**

**KULTURU I SPORT**

**10 000 ZAGREB**

**ILICA 25**

**Predmet:** Prijedlog odluke o izmjenama Statuta

Obrtničke škole za osobne usluge

- **prethodna suglasnost, traži se**

Školski odbor Obrtničke škole za osobne usluge, Zagreb, Savska 23., donio je na sjednici održanoj 13. lipnja 2017. godine, Odluku o povlačenju Prijedloga odluke o izmjenama Statuta koji je upućen za 50. sjednicu Gradske skupštine Grada Zagreba u sazivu 2013.-2017. i utvrdio novi Prijedlog odluke o izmjenama Statuta, koji Vam dostavljamo radi davanja prethodne suglasnosti Gradske skupštine Grada Zagreba.

Ravnatelj/ica:

Darinka Štampar Šmaguc

\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 98. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10-ispravak, 90/11, 16/12, 86/12, 126/12-pročišćeni tekst, 94/13, 152/14 i 07/17), Školski odbor Obrtničke škole za osobne usluge, Zagreb, Savska 23, na sjednici održanoj **23. listopada 2017.** godine,

uz prethodnu suglasnost Gradske skupštine Grada Zagreba KLASA: 602-03/17-02/83, URBROJ: 251-01-05-17-15 od 02. listopada 2017. godine, donio je

**ODLUKU O IZMJENAMA STATUTA**

Obrtničke škole za osobne usluge

Članak 1.

U Statutu Obrtničke škole za osobne usluge, KLASA:602-03/15-4/01, URBROJ:251-302-05-15-3,od08.09.2015.godine, KLASA:602-03/15-4/01 URBROJ: 251-302-05-15-5 od 17.12.2015. godine., KLASA:602-03/15-4/01,URBROJ: 251-302-05-16-7od 30.06.2016. godine, u članku **58.** stavku 1. podstavak 4. briše se.

Članak 2.

Članak **101**. mijenja se i glasi:

„Opravdanim izostankom učenika s nastave smatra se izostanak za koji je razredniku, najkasnije drugi dan od dolaska učenika u Školu, dostavljena liječnička potvrda ili potvrda nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi. O razlogu izostanka roditelj odnosno skrbnik obvezan je izvijestiti razrednika najkasnije drugi dan od izostanka.

Opravdanim izostankom s nastave smatra se i izostanak za koji je roditelj odnosno skrbnik pravodobno podnio zahtjev za odobrenje izostanka, a kojeg može odobriti:

- nastavnik za izostanak tijekom nastavnoga dana,

- razrednik za izostanak do 3 (pojedinačna ili uzastopna) radna dana,

* ravnatelj za izostanak do 7 (uzastopnih) radnih dana,
* Nastavničko vijeće za izostanak do 15 (uzastopnih) radnih dana.

Roditelj odnosno skrbnik može, više puta godišnje, osobno ili pisanim putem najkasnije drugi dan od dolaska učenika u Školu, opravdati izostanak učenika u trajanju do tri radna dana, za koji nije podnesen zahtjev iz stavka 2. ovoga članka.

Opravdanost izostanka s nastave zbog zdravstvenih razloga u trajanju duljem od 3 radna dana uzastopno dokazuje se liječničkom potvrdom.“.

Članak 3.

Članak **157**. mijenja se i glasi:

„Roditelji odnosno skrbnici odgovorni su za učenikovo redovito pohađanje nastave.

Roditelji odnosno skrbnici dužni su obavijestiti razrednika o razlogu izostanka učenika najkasnije drugi dan nakon izostanka.

Roditelji odnosno skrbnici dužni su opravdati izostanak učenika, osobno ili pisanim putem (ispričnicom roditelja odnosno skrbnika, liječničkom potvrdom ili potvrdom nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi), najkasnije drugi dan od dolaska učenika u Školu.“

Članak 4.

U članku **189**. iza riječi: „Škole“ briše se zarez i riječi: „osim odredbe članka 58. stavka 1. podstavka 4. koja stupa na snagu 1. siječnja 2017. godine“.

Članak 5.

Odluka o izmjenama Statuta Obrtničke škole za osobne usluge stupa na snagu osmog dana od dana objave na oglasnoj ploči Škole.

Prijedlog odluke o izmjenama Statuta Obrtničke škole za osobne usluge utvrđen je na sjednici Školskog odbora održanoj 13. lipnja 2017. godine.

KLASA: 602-03/15-04/01

URBROJ: 251-302-05-17-9

Zagreb, 13. lipnja 2017.

PREDSJEDNIK/ICA ŠKOLSKOG ODBORA

Ljiljana Kutleša Jambrečina, prof.

Utvrđuje se da je Gradska skupština Grada Zagreba na ovu Odluku o izmjenama Statuta dala prethodnu suglasnost Zaključkom KLASA: 602-03/17-02/83, URBROJ251-01-05-17-15 od 02. listopada 2017.

Ova Odluka o izmjenama Statuta donijeta je 23. listopada 2017. godine, objavljena na oglasnoj ploči 23. listopada 2017. godine, a stupila na snagu 31. listopada 2017. godine.

KLASA: 602-03/15-04/01

URBROJ: 251-302-05-17-10

Zagreb, 23. listopada 2017.

|  |  |  |
| --- | --- | --- |
| PREDSJEDNIK/ICA ŠKOLSKOG ODBORA |  | RAVNATELJ/ICA |
| **Ljiljana Kutleša Jambrečina** |  | **Darinka Štampar Šmaguc** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |